Täpsustavas küsimuses pidas Mark Soosaar silmas seda, et lisaks oma siledusele muutuksid need teed ka võimalikult hädaohutuks. "Praegu võib neid kolme teed ikkagi võrdlemisi samastada tapalavadega. Ikka veel hukkub väga palju  inimesi," kinnitas Soosaar, kes näeb probleemi selles, et Via Baltical puudub neljarealine eri sõidusuundi eraldavate ribadega maantee.  Sama küsimuse teises pooles puudutas Soosaar ka raudteed. Ta ei usu, et raudtee on midagi iganenut, kuigi mõnedes riikides seda üles korjatakse ja leiab, et see on üks keskkonnasäästlikumaid transpordiliike. "Kiirraudteid arendatakse muidugi miljonilinnade vahel ja tõenäoliselt Eesti jääb ka selliseks kogumisteede raudteevõrgustikuga maaks," ütles Soosaar ja küsis  Ansipilt, kas paistab kusagil silmapiiril lisaks Tartust Euroopa suunas arendatavale raudteele ka üle Pärnu Euroopa suunas arendatav kiirem raudtee.